****

**#REDALWAYSRULES**

**H adidas και η ΠΑΕ Ολυμπιακός παρουσιάζουν τη νέα εντός έδρας εμφάνιση της ομάδας για την αγωνιστική περίοδο 2016-17**

***17 Ιουνίου 2016 – Πειραιάς:*** Το ανανεωμένο **Red Store** του γηπέδου **Γ. Καραϊσκάκης** υποδέχθηκε σήμερα τη νέα εντός έδρας εμφάνιση του **Ολυμπιακού** για την αγωνιστική περίοδο 2016-17. Την εμφάνιση δημιούργησε η **adidas** αποκλειστικά για την ομάδα, συνεχίζοντας για δεύτερη χρονιά την επιτυχημένη αυτή συνεργασία. Η νέα εμφάνιση των Πρωταθλητών Ελλάδας είναι **πιο κόκκινη από ποτέ** ώστε να αποτυπώνει την κυριαρχία του **Ολυμπιακού** με τον καλύτερο τρόπο, με **το χρώμα των νικητών:**

**#REDALWAYSRULES**

Οι νέες φανέλες για τους πιστούς οπαδούς του **Ολυμπιακού** έφτασαν με εντυπωσιακό τρόπο στο **Red Store**, καθώς το μεγάλο κουτί της **adidas** που βρισκόταν έξω από το κατάστημα, άνοιξε και από μέσα βγήκαν παίκτες της ομάδας U20 που παρουσίασαν τη νέα εντός έδρας εμφάνιση στους εκπροσώπους του Τύπου και σε τυχερούς φίλους της ομάδας που είχαν εξασφαλίσει τη VIP πρόσκληση. Ταυτόχρονα, το **Red Store** αποκάλυψε τη νέα του μορφή για τη σεζόν 2016-17, με τις φωτογραφίες των **Κώστα Φορτούνη, Chori Dominguez, Brown Ideye, Pajtim Kasami** και **Δημήτρη Σιόβα** φορώντας τη νέα εμφάνιση της ομάδας να γεμίζουν το χώρο με τον έντονο δυναμισμό τους.

Ο **Διευθυντής Επικοινωνίας** της ΠΑΕ Ολυμπιακός, **κ.Κώστας Καραπαπάς**, δήλωσε χαρακτηριστικά:
*«Είμαστε ενθουσιασμένοι που παρουσιάζουμε σήμερα την ερυθρόλευκη και ριγωτή, την ιερή φανέλα του συλλόγου, τη φανέλα που θα φορούν οι ποδοσφαιριστές μας αλλά και οι φίλαθλοι μας για την σεζόν 2016-2017.*

*Την προηγούμενη χρονιά ξεκίνησε η συνεργασία μας με την κορυφαία εταιρεία αθλητικού υλικού στον κόσμο, την adidas, και τελείωσε με τον ΟΛΥΜΠΙΑΚΟ πρωταθλητή και με την ομάδα μας να πετυχαίνει ασύλληπτα ρεκόρ που είμαστε και οι μόνοι που μπορούμε να τα απειλήσουμε στο μέλλον. Πετύχαμε ιστορικές νίκες στην Ευρώπη και γιορτάσαμε τα 90 χρόνια του συλλόγου με μια φανέλα που είχε τεράστια αποδοχή από τον κόσμο μας!*

*Ελπίζουμε ότι η νέα φανέλα που είναι γεμάτη ΟΛΥΜΠΙΑΚΟ, γεμάτη από το αγαπημένο μας χρώμα, το κόκκινο, θα αγαπηθεί ακόμα περισσότερο και θα μας συνοδεύσει σε ακόμα μεγαλύτερες επιτυχίες και σε ακόμα υψηλότερες κορυφές. Συνεχίζουμε να αγωνιζόμαστε, να παλεύουμε, να νικάμε.*

*Συνεχίζουμε να ονειρευόμαστε»*

Από την πλευρά της, η **Διευθύντρια Marketing** της adidas Νοτιοανατολικής Ευρώπης**, κ. Μαριάννα Ρεμπάπη**, δήλωσε: *«Η adidas, σε παγκόσμιο επίπεδο, έχει πάντα ως στόχο να προμηθεύει με αθλητικό υλικό τα μεγαλύτερα ποδοσφαιρικά club, και αυτό ακριβώς επιλέξαμε να κάνουμε και στην Ελλάδα. Και φυσικά δικαιωθήκαμε από την πρώτη χρονιά, με τον Ολυμπιακό να κατακτά ένα ακόμα Πρωτάθλημα Ελλάδας και να σημειώνει μεγάλες νίκες στην Ευρώπη. Είμαστε σίγουροι ότι ακόμα μεγαλύτερες επιτυχίες έρχονται τα επόμενα χρόνια και εμείς θα είμαστε εδώ, δίπλα στην Ομάδα, για να τις πανηγυρίσουμε και πάλι μαζί!».*

**Σχεδιασμός και Τεχνολογίες adidas**

Στην **ερυθρόλευκη φανέλα** της νέας εντός έδρας εμφάνισηςτου **Ολυμπιακού**, το κόκκινο χρώμα κυριαρχεί, ενώ στα πλαϊνά της αναδεικνύονται οι χαρακτηριστικές, λευκές ρίγες της **adidas**. Στο στήθος, τα **4 χρυσά αστέρια**, ραμμένα πάνω από το σήμα του **Ολυμπιακού**, συμβολίζουν τα **43 πρωταθλήματα** που έχει κατακτήσει η ομάδα, ενώ στην εσωτερική λαιμόκοψη αναγράφεται η φράση **“We keep on dreaming”,** με στόχο να εμπνέει και να εμψυχώνει τους ποδοσφαιριστές του **Ολυμπιακού**. Το σορτάκι της εμφάνισης είναι επίσης κόκκινο με τις λευκές ρίγες της **adidas** στα πλαϊνά.

Η φανέλα ενσωματώνει τις κορυφαίες καινοτομίες της **adidas**. Η τεχνολογία **ClimaCool™** σε συνδυασμό με τα ειδικά **3D υφάσματα** που βρίσκονται τοποθετημένα σε καίρια σημεία εφίδρωσης του σώματος, εξασφαλίζει την καλύτερη δυνατή ροή αέρα και επιτρέπει στο σώμα να αναπνέει και να διατηρεί τη θερμοκρασία του σε χαμηλά επίπεδα ώστε οι παίκτες να παραμένουν στεγνοί και άνετοι σε όλη τη διάρκεια του αγώνα και να δίνουν τον καλύτερο τους εαυτό σε όλες τις συνθήκες. Ταυτόχρονα, η νέα φανέλα του **Ολυμπιακού** προσφέρει στους αθλητές ασύγκριτη εφαρμογή για μέγιστη άνεση και ελευθερία κινήσεων στον αγωνιστικό χώρο.

Η νέα εντός έδρας εμφάνιση του **Ολυμπιακού** είναι διαθέσιμη στα **adidas stores** και στο **Red Store** από σήμερα, **17 Ιουνίου***.*

**Σχετικά με την κατηγορία adidas Football**

Η adidas είναι ο παγκόσμιος ηγέτης στο χώρο του ποδοσφαίρου. Αποτελεί επίσημο χορηγό και προμηθευτή των μεγαλύτερων ποδοσφαιρικών διοργανώσεων στον κόσμο, όπως το FIFA World Cup™, το FIFA Confederations Cup, το UEFA Champions League, το UEFA Europa League και το UEFA EURO. Η adidas επίσης χορηγεί μερικές από τις μεγαλύτερες ομάδες παγκοσμίως, όπως οι Manchester United, Real Madrid, FC Bayern Munich, Juventus, Chelsea και AC Milan. Επίσης, μερικοί από τους καλύτερους ποδοσφαιριστές του κόσμου ανήκουν στο δυναμικό της adidas, όπως οι Leo Messi, Paul Pogba, Gareth Bale, Thomas Müller, Luis Suárez, James Rodríguez, Diego Costa και Mesut Özil, αλλά και οι Έλληνες Σωκράτης Παπασταθόπουλος, Kώστας Μήτρογλου, Κώστας Φορτούνης, Γιάννης Μανιάτης και Νίκος Καρέλης.

**Για περισσότερες πληροφορίες μπορείτε να επικοινωνείτε:**

**adidas:** Νίκη Ζαφείρη, Jr. Manager, Newsroom & Publishing

T: 210 8930800, e-mail: **niki.zafeiri@adidas.com**

**CIVITAS**: Λίλιαν Δανού, Communications Manager,

T: 219 9991999, e-mail**: l.danou@civitas.gr**

**Βρες τα ποδοσφαιρικά νέα της adidas στα:**

[**adidasFootball**](https://www.facebook.com/adidasFootballGR/) [**@adidasgr**](http://www.twitter.com/adidasgr) [**@adidasgr**](http://www.instagram.com/adidasgr)

Περισσότερες πληροφορίες σχετικά με την adidas μπορείτε να βρείτε εδώ: [**http://news.adidas.com/GR**](http://news.adidas.com/GR)